རུལ་སུངས་ཞེས་པའི་ཐ་སྙད་འདི།ད་ལྟའི་ཀྲུང་གོར་མཚོན་ན་རྒྱུན་སྤྱོད་ཀྱི་ཚད་གཞི་ཤིན་ཏུ་མཐོ་བའི་མིང་ཚིག་ཅིག་སྟེ།པའེ་ཏུའུནང་བཙལ་བ་ཡིན་ན་རུལ་སུངས་དང་འབྲེལ་ཡོད་ཀྱི་གསར་འགྱུར་ཁྲི་བརྒྱ་ཕྲག་ཅིག་ཡོད།རུལ་སུངས་ཀྱི་རིགས་ལ་རྣམ་པ་སྣ་ཚོགས་ཤིག་ཡོད་པ།ཆབ་སྲིད་རུལ་སུངས་དང་དཔོན་རིགས་རུལ་སུངས།སྤྱི་གཉེར་ཁང་རུལ་སུངས།ཁྲིམས་འཛིན་རུལ་སུངས།རིག་གཞུང་རུལ་སུངས།སློབ་གསོ་རུལ་སུངས།ཐ་ན་རྐང་རྩལ་སྤོ་ལོའི་འགྲན་བསྡུར་རུལ་སུངས་སུ་གྱུར་བ་སོགས་བགྲངས་ཀྱིས་མི་ལོངས་པ་ཞིག་ཡོད།ཡིན་ནའང་རིགས་གཅིག་དེ་དག་ལས་ཀྱང་རྒྱུན་ལྡན་དུ་གྱུར་ཡོད་ལ།གནོད་པ་ཐེབས་ཚད་ཡང་དེ་ལས་ཚབ་ཆེ་བའི་རུལ་སུངས་ཤིག་ཆགས་ཡོད་པ་ལ།ཀུན་གྱིས་དོ་སྣང་ཆེར་མི་བྱེད་པ་ནི་སྐད་བརྡ་རུལ་སུངས་སོ།།